Južnomoravski kraj
Južnomoravski kraj (češ. Jihomoravský kraj) je jedna od 13 pokrajina ili regija Češke. Nalazi se u jugozapadnom dijelu češke historijske regije Moravske sa izuzetkom Jobova Lhota koja pripada također historijskoj regiji Bohemiji. Glavni grad je Brno koji je ujedno i drugi najveći grad u državi. Regija ima 1.166.313 stanovnika (podatak od 1. januara 2012. godine) i površinu od 7.196,5 km 2. Graniči sa češkim regijama: Južnočeški kraj na zapadu, Vysočina kraj na sjeverozapadu, Pardubice kraj na sjeveru, Olomoucki kraj na sjeveroistoku, Zlín kraj na istoku kao i sa Slovačkom na jugoistoku i Austrijom na jugu. Podijeljena je na sedam manjih teritorijalnih jedinica, okruga. Ima ukupno 673 općina od kojih 49 imaju status gradova kao i 21 općina sa proširenim ovlastima i 34 općina s delegiranim općinskim uredom. Region je poznat po proizvodnji vina. Područje oko gradova Mikulov, Znojmo, Velké Pavlovice uz regiju Moravska Slovačka daju 94% vinogradarske proizvodnje Češke Republike.